text: সিংগাইরে ৪২ বছেরর বখাটে নাজমুল ইসহাকের বিরুদ্ধে ৬ বছরের শিশুকে ধর্ষণ চেষ্টার অভিযোগ সিংগাইরে ৪২ বছেরর বখাটে নাজমুল ইসহাকের বিরুদ্ধে ৬ বছরের শিশুকে ধর্ষণ চেষ্টার অভিযোগ – Agrajatra bd
  সিংগাইরে ৪২ বছেরর বখাটে নাজমুল ইসহাকের বিরুদ্ধে ৬ বছরের শিশুকে ধর্ষণ চেষ্টার অভিযোগ
  হাবিবুর রহমান রাজিব,
  মানিকগঞ্জের সিংগাইরে ৬ বছরের শিশুকে ধর্ষনে চেষ্টার অভিযোগ উঠেছে দু,সন্তানের জনক নাজমুল হোসেন ইসহাক (৪২) নামের এক বখাটে লম্পটের বিরুদ্ধে। বৃহস্পতিবার (৪ জুন) দুপুর ২ টার দিকে উপজেলার জামির্ত্তা ইউনিয়নের চর খালিয়া গ্রামে এ ঘটনা ঘটে। অভিযুক্ত যুবক ওই গ্রামের মৃত-মো.আব্দুল জব্বারের ছেলে ।
  এ ঘটনায় ভুক্তভোগী শিশুর নানী থানায় অভিযোগ করেন এবং শুক্রবার (৫ জুন) থানায় মামলা রেকর্ড হয়েছে বলে জানা গেছে।অভিযোগ সূত্রে জানা যায়, ভুক্তভোগী শিশু বাড়ির সামনে সমবয়সীদের সাথে খেলা করছিলো । এ সময় অভিযুক্ত নাজমুল হোসেন ইসহাক আম খাওয়ানোর কথা বলে শিশুটিকে নির্জন স্থানে নিয়ে তার উপর যৌন নির্যাতন চালায় ।
  এ সময় তার ডাক চিৎকারে শিশুটির মা এগিয়ে এলে লম্পট দৌড়ে পালিয়ে যায়। পরে শিশুটি তার মা ও নানীর কাছে ঘটনার বিস্তারিত খুলে বলে । শিশুটির মামা শাহীনুর ইসলাম বলেন, ঘটনাটি জানার পর ৯৯৯ এ কলদিলে সেখান থেকে সিংগাইর থানার ডিউটি অফিসারের সাথে যোগাযোগ করিয়ে দেয় । পরে থানায় গিয়ে বিস্তারিত জানানোর পর নাজমুলের বিরুদ্ধে লিখিত অভিযোগ করা হয়।
  শুক্রবার (৫ জুন) অভিযোগের ভিত্তিতে থানায় মামলা রেকর্ড হয়। এ ব্যাপারে জার্মিত্তা ইউপি চেয়ারম্যান আব্দুল হালিম রাজু বলেন-ঘটনা আমি শুনেছি। সঠিক তদন্তপূর্বক ঘটনার উৎঘাটন হবে এটাইআমি আশা করি।
  সিংগাইর থানার (ওসি)আব্দুস সাত্তার মিয়া বলেন, ৯৯৯ এ ফোন পেয়ে ঘটনাস্থলে পুলিশ পাঠানো হয় এবং ভুক্তভোগী ও পরিবারের লোকজনের কাছ থেকে বিস্তারিত জানার পর অভিযুক্ত নাজমুল হোসেন ইসহাকের বিরুদ্ধে মামলা নেয়া হয়েছে এবং প্রয়োজনীয় ব্যবস্থা নেওয়া হবে।